ธปท. - หอการค้าไทยถกค่าเงินบาทชื่นมื่น
เห็นสอดคล้องกันว่าเงินบาทในระยะสั้นมีเสถียรภาพ ผันผวนลดลงเหลือ 3% แต่ควรหาช่องช่วยส่งเสริมการค้าการส่งออกในระยะยาว
11 ก.พ. 2558

เห็นสอดคล้องกันว่าเงินบาทในระยะสั้นมีเสถียรภาพ ผันผวนลดลงเหลือ 3% แต่ควรหาช่องช่วยส่งเสริมการค้าการส่งออกในระยะยาว
นางผ่องเพ็ญ เรืองวีรยุทธ รองผู้ว่าการด้านเสถียรภาพการเงิน ธนาคารแห่งประเทศไทย (ธปท.) กล่าวหลังการพบและหารือร่วมกับ นายอิสระ ว่องกุศลกิจ ประธานกรรมการหอการค้าไทยและประธานสภาหอการค้าแห่งประเทศไทยและคณะ ถึงแนวทางดารดูแลอัตราแลกที่เคลื่อนไหวผันผวนเป็นอุปสรรคต่อการค้าและส่งออก ว่า การหารือเป็นไปด้วยดี เพราะการเคลื่ิิอนไหวของค่าเงินบาทไม่ได้ผันผวน เนื่ิองจากเงินบาทมีเสถียรภาพเมื่อเทียบกับหลายสกุล และขณะนี้เงินบาทก็ผันผวนลดลงเหลือประมาณ 3% จากเดิมที่เคยผันผวน 5-6%  อย่างไรก็ดี ธปท.เข้าใจและเห็นใจผู้ส่งออกที่ได้รับผลกรัทบจากค่าเงิน ที่เกิดจากความแตกต่างกันของเศรษฐกิจและการเงินในแต่ละประเทศ 
"ธปท.จะทำทุกอย่างมนการช่วยลดปัญหาอุปสรรคทางการค้าให้น้อยที่สุด ภายใต้เครื่องมือที่มี แต่คงไม่จำเป็นต้องออกมาตรการพิเศษเพิ่มเติมมาดูแลค่าเงินบาท ในแง่เงินทุนเคลื่อนย้ายไหลเข้าออกก็ไม่ได้เห็นอะไรผิดปกติ ยังไม่เห็นเงินทุนไกลเข้า จึงไม่จำเป็นต้องออกมาตรการ แต่เราจะทำให้ดีที่สุดภานใต้เครื่ิองมือที่มี" นางผ่องเพ็ญกล่าว
นายอิสระ ว่องกุศลกิจ ประธานกรรมการหอการค้าไทยและประธานสภาหอการค้าแห่งประเทศไทย กล่าวว่า เดินทางมาให้ข้อมูลที่หอการค้าไทยเก็บรวบรวมจากผู้ประกอบการมาตั้งแต่ปี 57 ที่ได้รับผลกระทบจากค่าเงินผันผวน โดยเฉพาะในระยะนี้ที่มีเรื่องไม่คาดคิดจากเศรษฐกิจยุโรปมีปัญหาและราคาน้ำมันที่ลดลง จึงทำให้ค่าเงินของประเทศที่มีปัญหาและเป็นคู่ค้าไทยอ่อนค่าลง กระทบการค้าการส่งออกของไทยจนผู้ประกอบการต้องลดราคาสินค้าเพื่อให้แข่งขันได้ เช่น ยุโรปอ่อนค่าลงไปถึง 10% ญี่ปุ่นอ่อนลงกว่า10 % มาเลเชียอ่อนค่าลง 8% แถมราคาน้ำมันที่ลดลงยังกระทบต่อราคาสินค้าเกษตรลดลงทำให้มูลค่าส่งออก็น้อยลงด้วย จึงอยากนำปะฯหาและข้อมูลมาให้ธปท.วิเคราะห์เพื่อช่วยดูแลอัตราแลกเปลี่ยนหรือหาช่องทางอำนวยความสะดวกไม่ให้เป็นอุปสรรคต่อการค้าในระระยาว ว่าจะมีเครื่องมือหรือมีส่วนช่วยการค้าการส่งออกได้อย่างไรบ้าง 
"ในการดูแลอำนวยความสะดวกและหาเครื่องมือส่งเสริมการค้าไป คงไช่จะให้ธปท.อย่างเดียวทำ รัฐบาลก็ช่วยด้วยว่า เศรษฐกิจการค้าไทยจะค้าขายได้สะดวกเติบโตขึ้นได้อย่างไร ไม่ว่า พม่า ลาว กัมพูชา หรือประเทศคู่ค้าอื่นๆ อาทิ อาจจะดูในแง่ของสาขาธนาคารพาณิชย์ไทยที่จะไปเปิดอำนวยความสะดวกให้ผู้ประกอบการในภาคธุรกิจในประเทศที่ไม่มี หรือ การใช้สกุลท้องถิ่น ค้าขายกันได้โดยตรงไม่ต้องผ่านเงินสกุลหลักหลายทอด ที่ไม่สะดสกและมีต้นทุนมาก เช่น ปากีสถาน รัสเซีย เป็นต้น ซึ่งการค้าขายและการชำระเงินดำเนินการได้ช้า เพราะประเทศเหล่านี้ถูกค่ำบาตรทางค้าอยู่ คือเราควรมาหาทางช่วยกันหาช่องเป็นการอำนวยความสะดวกให้ผู้ประกอบการที่เป็นด่านหน้า ซึ่งธปท.จะเป็นด่านหลังส่งลูกข่วยกันได้มากกว่าจะเน้นให้ช่วยดูค่าเงินบาทอย่างเดียว เพราะการดูแลระยะสั้นธปท.ทำได้ดีแล้ว " นายอิสระกล่าว
นายวิชัย อัศรัสกร รองประธานกรรมการหอการค้าไทยและโฆษกหอการค่าไทย กล่าวว่า การมาหารือครั้งนี้ไม่ได้ต้องการให้ ธปท.ดูแลค่าเงินบาทในระยะสั้น แต่ให้ช่วยดูแลในระยะยาว ไม่ว่าค่าเงิน หรือ เครื่องมืออื่นๆที่จะช่วยส่งเสริมการเติบโตทางการค้าในระยะยาวมากกว่า เพราะภาวะนี้ไม่ใช่ภาวะวิกฤต จึงพูดกันถึงแนวทางการส่งเสริมการค้าชายแดน การอำนวยความสะดวกในการค้ามากกว่า